section_heading: Borbe Bugarske i Bizante oko kneza Srbije
paragraph_text: Ovaj neuspijeh nije onespokojio Simeona i on već 924. godine šalje novu vojsku na Srbiju,koja ovoga puta vodi sa sobom i Klonimirovog sina Časlava. Kada je Zaharija pogledao nadolazeću vojsku odlučio je pobjeći u Hrvatsku i tako spasiti glavu na ramenima. Poslije ovog bijega vrhovnog kneza Bugari su pozvali srpske župane da dođu u njihov tabor kako bi se poklonili novom knezu. Međutim nije im se ukazala prilika vidjeti budućeg vrhovnog kneza Srbije jer su bili pohvatani i pobijeni na licu mjesta. Poslije toga u Srbiji nije bilo nikoga kome bi položaj omogućio da organizira neku ozbiljniju obranu što je iskoristila vojska iz Bugarske i teško opustošila Srbiju, a Časlava vratila u Bugarsku.